Непасрэдна навуковых супрацоўнікаў у краіне налічваецца каля 546 тысяч. Амаль 56 працэнтаў з іх — гэта мужчыны. Заўважым, што не ўсе навуковыя супрацоўнікі маюць вышэйшую адукацыю. Такіх крыху больш за 70 працэнтаў. У астатніх — сярэдняя прафесійная або сярэдняя агульная адукацыя. Малодшы навуковы персанал займае пасады лабарантаў і да т.п. Гэта, як правіла, студэнты або ўчарашнія школьнікі, якія не паступілі адразу ў ВНУ. Зразумела, не яны робяць навуку. Галоўныя дзеючыя асобы тут — дактары і асабліва кандыдаты навук. Першыя — мозг навукі, другія — “рабочыя конікі”. У цэлым па краіне дактары сярод усіх даследчыкаў складаюць крыху больш за 9 працэнтаў, кандыдаты — больш за чвэрць усіх навукоўцаў. Сярэдні ўзрост усіх даследчыкаў — 47 гадоў, кандыдатаў — 51 год, дактароў — 63 гады.